Die 10 flieks wat jy in jou leeftyd móét sien | Maroela Media
Die 10 flieks wat jy in jou leeftyd móét sien
'n Toneel in Titanic (Foto: Argief)
Die tien flieks wat elke fliekvlooi volgens 'n groep "rolprentfanatici" in sy leeftyd móét kyk, het gesamentlik 34 Oscar-toekennings ingeryg.
Dié groep van die televisiekanaal M-Net het die afgelope naweek die nr. 1-fliek in dié lys bekend gemaak. Dié emmerlysie vorm deel van M-Net se tydelike kanaal (pop up-kanaal) – wat as die M-Net Movie Bucket-list bekend gestaan het – en tussen 30 Oktober en 2 Desember 100 flieks vertoon het wat elke "fliekvlooi met selfrespek" volgens dié groep in sy of haar leeftyd behoort te sien.
Die kriteria vir die emmerlysie was dat die fliek 'n spesifieke era moes definieer, grense moes verskuif, die status quo moes verander, 'n groot en diverse gehoor moes trek, kritici wêreldwyd beïndruk het en in staat moet wees om kykers se liefde vir flieks aan te blaas.
Hier is die top-10 flieks:
1. Braveheart (1995)
Braveheart vertel die verhaal van William Wallace (Mel Gibson), 'n 13de eeuse Skotse soldaat wat die Skotte in die oorlog vir onafhanklikheid teen koning Edward I van Engeland gelei het.
Dié Amerikaanse misdaadfliek is gedeeltelik gegrond op Mario Puzo se boek, The Godfather. Die verhaal vertel twee parallelle dramas – dié van Michael Corleone (Al Pacino) wat die familiebesigheid moet beskerm ná 'n aanval op sy lewe en dié van Vito Corleone (Robert de Niro) se kinderjare tot die stigting van sy familieonderneming in New York.
3. The Silence of the Lambs (1991)
Clarice Starling (Jodie Foster) is 'n topstudent by die FBI se opleidingsakademie. Jack Crawford (Scott Glenn) wil hê Clarice moet dr. Hannibal Lecter (Anthony Hopkins), 'n briljante psigiater – maar ook 'n gewelddadige psigopaat – ondervra omdat hy glo dat hy leidrade het oor 'n spesifieke saak. Lecter is lewenslank agter tralies vir verskeie dade van moord en kannibalisme.
4. Terminator 2: Judgement (1991)
John Connor (Edward Furlong) is die enigste mens wat die oorlewing van die beskawing kan verseker wanneer robotte die wêreld gaan oorneem. Hy word deur T-1000 (Robert Patrick) geteiken om te verseker dat die wêreld wél oorgeneem kan word, maar T-800 (Arnold Schwarzenegger) – 'n ander robot – moet sy lewe beskerm, waarna hy 'n nou band met die robot ontwikkel.
Fight Club vertel die verhaal van 'n depressiewe man (Edward Norton) wat 'n relatiewe vreemde ontmoeting het met 'n seepverkoper genaamd Tyler Durden (Brad Pitt). Nadat die man se huis vernietig is, gaan woon hy by Durden waarna hulle 'n ondergrondse klub met streng reëls stig waar mans wat ook met hul eie lewe verveeld raak, teen mekaar kan baklei.
Vincent Vega (John Travolta) en Jules Winnfield (Samuel L. Jackson) is twee sluipmoordenaars met 'n voorliefde vir filosofiese besprekings.
Titanic vertel die verhaal van die Britse passasierskip met dieselfde naam wat op 15 April 1912 in die Noord-Atlantiese oseaan gesink het. Met Kate Winslet en Leonardo DiCaprio.
John Keating (Robin Williams) is 'n nuwe Engelse onderwyser by 'n skool wat bekend is vir sy eeue oue tradisies en hoë standaarde. Keating gebruik onortodokse metodes om na sy studente, wat geweldige druk van hul ouers en die skool ervaar, uit te reik.
Batman (Christian Bale) moet die sogenaamde "Joker" (Heath Ledger) die stryd aansê om steeds misdaad in Gotham City onder beheer te hou.
Dié Disney-animasieprent volg die avonture van die jong Simba (Zoe Leader), sy pa, Mufasa (Ernie Sabella), se erfgenaam. Simba se bose oom, Scar (Rowan Atkinson), wil die "troon" oorneem deur pa en seun tot in die middel van 'n stormloop van 'n trop wildebeeste te lok, maar Simba ontsnap die voorval terwyl sy pa sterf. Simba keer dan weer as volwassene terug na sy pa se ryk om die troon terug te vat.